paragraph_text: Hrvatska je sudjelovala već na prvoj Dječjoj pjesmi Europe 2003. godine s Dinom Jelusićem i pjesmom Ti si moja prva ljubav koja Hrvatskoj donosi pobjedu s 134 bodova te time Hrvatska postaje prva pobjednica Dječje Eurovizije. Godinu dana nakon, hrvatske boje brani Nika Turković koja osvaja 3. mjesto s pjesmom Hej, mali. Nakon Nike, Lorena Jelušić, Dinina sestra, predstavlja Hrvatsku s pjesmom Rock Baby, no ne uspijeva ponoviti bratov rezultat. Hrvatska na Dječjem Eurosongu 2006. godine s pjesmom Lea osvaja 10. mjesto.